section_heading: Život u izbjeglištvu
paragraph_text: Simeon je otišao s majkom u Egipat, gdje se nastanio njen otac, svrgnuti talijanski kralj Viktor Emanuel III. Godine 1951. Simeon je dobio azil u Španjolskoj te se naselio u Madridu, gdje je pohađao Lycée Français. Godine 1955. s nastupanjem punoljetnosti javno je objavio svoju zakletvu bugarskom narodu kao bugarski kralj. Tri godine kasnije otišao je u SAD gdje se upisao na Valley Forge Military Academy and College koji je završio s činom drugog poručnika. Nakon diplomiranja, vratio se u Španjolsku gdje je studirao pravo i poslovnu ekonomiju.